ລັດຖະມົນຕີການຕ່າງປະເທດ ບັນດາປະເທດອາຊຽນ ຕັ້ງຄວາມຫວັງຕໍ່ກອງປະຊຸມ AMM 53
ກອງປະຊຸມລັດຖະມົນຕີການຕ່າງປະເທດ ອາຊຽນຄັ້ງນີ້ ໄດ້ຮັບຄວາມຫວັງເພື່ອແນໃສ່ຊຸກຍູ້ຄວາມເປັນເອກະພາບ ແລະຄວາມສາມັກຄີ, ການຟື້ນຟູ, ເຊື່ອມໂຍງ ແລະເຊື່ອມຈອດ ຂອງອາຊຽນ ກວ່າອີກ ກໍ່ຄື ເພີ່ມທະວີການເຊື່ອມຈອດຂອງພາກພື້ນກັບທົ່ວໂລກ.
ທ່ານ ຫງວຽນກວັກຢູ໋ງ ຮອງລັດຖະມົນຕີການຕ່າງປະເທດຫວຽດນາມ ກ່າວຄຳເຫັນທີ່ການຖະແຫລງຂ່າວກ່ຽວກັບ AMM 53 ແລະບັນດາກອງປະຊຸມກ່ຽວຂ້ອງ. ພາບ: hanoimoi.com.vn
ວັນທີ 9 ກັນຍາ ກອງປະຊຸມລັດຖະມົນຕີການຕ່າງປະເທດ ອາຊຽນ ຄັ້ງທີ 53 (AMM 53) ແລະບັນດາກອງປະຊຸມກ່ຽວຂ້ອງໄດ້ດຳເນີນໄປຢ່າງເປັນທາງການຜ່ານທາງອອນລາຍ. ທ່ານ ດອນ ປະມັດວິໄນ ຮອງນາຍົກລັດຖະມົນຕີ ທັງເປັນລັດຖະມົນຕີ ການຕ່າງປະເທດໄທ ໃຫ້ຮູ້ວ່າ: ລັດຖະມົນຕີການຕ່າງປະເທດ 10 ປະເທດອາຊຽນ ຈະປຶກສາຫາລືກ່ຽວກັບວິທີການຊຸກຍູ້ການສ້າງປະຊາຄົມ ອາຊຽນ ສະຫນິດຕິດພັນ ແລະເປັນເຈົ້າການຮັບມື, ເໝາະສົມກັບຫົວຂໍ້ ແລະບັນດາການໃຫ້ບຸລິມະສິດຂອງປະເທດປະທານ ອາຊຽນ ໃນປີນີ້. ໃນຂະນະນັ້ນ ທ່ານ Retno LP Marsudi ລັດຖະມົນຕີການຕ່າງປະເທດ ອິນໂດເນເຊຍ ປາດຖະຫນາຢາກໃຫ້ບັນດາປະເທດສະມາຊິກ ອາຊຽນ ຈະຍົກອອກຄຳໝັ້ນສັນຍາກ່ຽວກັບສະຖຽນລະພາບດ້ານການເມືອງ ແລະເສດຖະກິດໃນພາກພື້ນ. ຖະແຫລງການຂອງກະຊວງການຕ່າງປະເທດ ກຳປູເຈຍ ກໍ່ຊີ້ແຈ້ງວ່າ ກອງປະຊຸມລັດຖະມົນຕີການຕ່າງປະເທດ ອາຊຽນຄັ້ງນີ້ ໄດ້ຮັບຄວາມຫວັງເພື່ອແນໃສ່ຊຸກຍູ້ຄວາມເປັນເອກະພາບ ແລະຄວາມສາມັກຄີ, ການຟື້ນຟູ, ເຊື່ອມໂຍງ ແລະເຊື່ອມຈອດ ຂອງອາຊຽນ ກວ່າອີກ ກໍ່ຄື ເພີ່ມທະວີການເຊື່ອມຈອດຂອງພາກພື້ນກັບທົ່ວໂລກ.
ທ່ານ ຫງວຽນກວັກຢູ໋ງ ຮອງລັດຖະມົນຕີການຕ່າງປະເທດຫວຽດນາມ ໃຫ້ຮູ້ວ່າ:
“ດ້ວຍຖານະແມ່ນປະເທດປະທານ ອາຊຽນ, ຫວຽດນາມ ຕັ້ງຄວາມຫວັງບັນດາແຜນການບຸລິມະສິດນັບແຕ່ຕົ້ນປີຂອງຫວຽດນາມ ກໍ່ຄືຂອງກຸ່ມອາຊຽນ ໄດ້ຮັບການຜັນຂະຫຍາຍຢ່າງຄົບຖ້ວນ ເພື່ອໃຫ້ທ້າຍປີນີ້ໄດ້ຮັບການຮັບຮອງເອົາທີ່ກອງປະຊຸມສຸດຍອດ ອາຊຽນ. ໃນແຜນການນີ້ ນອກຈາກແຜນການສ້າງປະຊາຄົມອາຊຽນ, ປີນີ້ ກໍ່ມີບັນດາຂໍ້ລິເລີ່ມຮັບມືກັບໂລກລະບາດໂຄວິດ 19”.
(ແຫຼ່ງຄັດຈາກ VOV)